**DECLARACIÓ DE COMPROMÍS PER A LA UTILITZACIÓ DE FITXERS DE MICRODADES SOTMESES A SECRET ESTADÍSTIC**

El/la sotasignant, senyor/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI \_\_\_\_\_\_\_\_\_\_\_\_\_\_\_\_\_\_\_\_\_, de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, com a investigador/a (responsable) de l’estudi de recerca sobre \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**MANIFESTA**

1. La informació cedida per l’Institut d’Estudis Regionals i Metropolitans de Barcelona (en endavant IERMB) consisteix en un (dos…) fitxer/s de microdades.

Aquest/s fitxer/s inclou/en informació anonimitzada de \_\_\_\_\_\_\_ individus relativa a la població de \_\_\_\_\_\_\_\_\_\_\_\_\_\_\_\_\_, provinents de l’Enquesta de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. S’han aplicat a aquest/s fitxer/s tècniques de control de la revelació estadística per tal de garantir al màxim la confidencialitat de la informació individual sotmesa al secret estadístic.

2. La confidencialitat de les dades lliurades i el tractament d’aquesta informació estan protegits per la Llei 23/1998, de 30 de desembre, d'estadística de Catalunya, i pel Reglament General de Protecció de Dades (UE) 2016/679 del Parlament Europeu i del Consell de 27 d'abril de 2016 (RGPD).

3. El personal que participi en el tractament de les dades esmentades estarà subjecte al règim de protecció de la confidencialitat previst a les esmentades Llei 23/1998, de 30 de desembre, d'estadística de Catalunya, i Reglament General de Protecció de Dades (UE) 2016/679 del Parlament Europeu i del Consell de 27 d'abril de 2016 (RGPD), i haurà de signar una declaració manifestant que és coneixedor de la normativa reguladora que protegeix aquesta informació i es compromet a complir-la.

4. Les dades cedides per l’IERMB seran únicament utilitzades per a la investigació científica objecte d’aquesta cessió de dades, per la qual cosa no es podran utilitzar per a cap altra activitat o amb finalitat diferent, ni tampoc no es poden cedir a cap altra persona o institució.

5. S’informarà al personal participant en la investigació de les restriccions d’ús de les dades cedides a les quals fan referència els punts 3 i 4, i el sotasignat es responsabilitza que tot el personal que tingui accés a les mateixes o que col·labori en la investigació científica compleixi amb totes les obligacions d’aquest document de compromís.

6. Les dades cedides, en el suport i format transferits, seran guardades en un lloc adient i seran preses totes les mesures de seguretat necessàries en compliment de la normativa aplicable sobre protecció de dades personals que impedeixi –especialment– l’accés de cap persona aliena a la investigació científica objecte d’aquesta cessió.

7. La informació que es difongui a partir de la informació cedida per l’IERMB serà sempre suficientment agregada o emmascarada per tal de salvaguardar el secret estadístic i es prendran les mesures tècniques oportunes per tal d’evitar el risc de revelació indirecta al qual es refereix l’article 26 de la Llei d’estadística de Catalunya.

8. El sotasignant lliurarà per escrit a l’IERMB els resultats numèrics (taules, gràfiques i altres formulacions quantitatives) de la investigació objecte d’aquesta cessió abans de la seva publicació o difusió per qualsevol mitjà, als efectes que l’IERMB contrasti el nivell de revelació estadística de les dades individuals i determini, si s’escau, les mesures addicionals que calgui adoptar per garantir al màxim la preservació del secret estadístic.

9. Una vegada finalitzada la investigació objecte de la cessió de dades es destruirà/n el/s fitxer/s de microdades lliurat/s i qualsevol altra reproducció parcial o total d’aquest/s, sigui quin sigui el seu suport material, comunicant per escrit aquest fet a l’IERMB.

10. Qualsevol incidència o incompliment que es pugui produir en relació amb les obligacions anteriors serà comunicada pel sotasignant a l’IERMB de forma immediata.

Bellaterra, \_\_\_ de \_\_\_\_\_\_\_\_\_\_\_\_\_\_\_\_\_\_\_ de 2018

(Signatura)